b'\n_START_ARTICLE_\nLogogram (pjesme)\n_START_PARAGRAPH_\nLogogrami su pjesme u obliku crte\xc5\xbea. Radi se o nacrtanim pjesmama u kojima su slova latinice izmijenjena i napisana na potpuno druga\xc4\x8diji na\xc4\x8din. Nastali su 1962. godine kada je Dotremont boravio u Laponiji.\n_START_SECTION_\n\xc5\xa0to su?\n_START_PARAGRAPH_\nLogogrami predstavljaju pisane slike. Kada se stvaraju, tekst se crta spontano, bez razmi\xc5\xa1ljanja o tome ho\xc4\x87e li biti \xc4\x8ditljiv. Prilikom stvaranja se ne razmi\xc5\xa1lja o veli\xc4\x8dini pjesme, veli\xc4\x8dini slova i sli\xc4\x8dno. No, na kraju samog stvaranja, tekst koji je nacrtan je i napisan malim slovima te se mo\xc5\xbee pro\xc4\x8ditati ispod samog logograma. Logogrami su pjesme koje su napisane na spontan na\xc4\x8din. Dotremont \xc5\xbeeli pritom naglasiti razli\xc4\x8ditost prilikom pisanja te govori kako nijedan rukopis nije identi\xc4\x8dan. On ovisi o mnogo razloga, prvenstveno o samome zna\xc4\x8denju koje odre\xc4\x91uje pisanje, zatim o raspolo\xc5\xbeenju, itd. Naglasak kod logograma nije na samome \xc4\x8ditanju i razumljivosti ve\xc4\x87 na grafi\xc4\x8dkoj razini. Radi se o slobodnom na\xc4\x8dinu pisanja u pjesni\xc4\x8dkoj formi. Dotremont logograme uspore\xc4\x91uje s pisanjem, odnosno stvaranjem kod pisaca. I oni prilikom \xc4\x8dina stvaranja, samo pi\xc5\xa1u i stvaraju, pritom ne razmi\xc5\xa1ljaju\xc4\x87i o \xc4\x8ditljivosti ve\xc4\x87 se o njoj brinu nakon prepisivanja i dovr\xc5\xa1avanja djela. Slova rije\xc4\x8di koje se nalaze u logogramima nisu nikada ista. Dotremont pri tome radi usporedbu s tiskarstvom govore\xc4\x87i kako je ono osiroma\xc5\xa1ilo na\xc4\x8din pisanja budu\xc4\x87i da zahtijeva savr\xc5\xa1enu jednakost slova. Za razliku od toga, slova su u logogramima razli\xc4\x8dita te posebna svaka na svoj na\xc4\x8din.\n_START_SECTION_\nKako su nastali?\n_START_PARAGRAPH_\nIdeja se rodila za vrijeme Dotremonovog boravka u Laponiji. Od 1956. do 1978. godine, Dotremont je redovito tijekom zime boravio u \xc5\xa1vedskim, finskim i norve\xc5\xa1kim selima. Bila su to sela Haparanda (\xc5\xa0vedska), Rovaniemi i Ivalo (Finska), te Karasjok (Norve\xc5\xa1ka.)te je u njima tijekom samotnih \xc5\xa1etnji promatrao tragove u snijegu. Prvi su logogrami nastali 1962., a iste su godine nastali i logogrami u boji. Od godine kada su logogrami nastali do 1979. godine kada Dotremont umire, nastalo je vi\xc5\xa1e od 2000 logograma, a najve\xc4\x87i broj njih nastao je kineskom tintom na bijelom papiru.'